stanford-oval/wikipedia huggingface dataset:
มวยสากล
มวยสากลในทวีปเอเชีย > มวยสากลในประเทศไทย

มวยสากลหรือที่เรียกในยุคแรกว่า "มวยฝรั่ง" เข้าสู่ประเทศไทยครั้งแรกราว พ.ศ. 2455 โดยได้แบบอย่างจากประเทศอังกฤษ ผู้นำมาเผยแพร่ คือ หม่อมเจ้าวิบูลย์สวัสดิ์วงศ์ สวัสดิกุล ครั้งแรกนำมาเผยแพร่ที่โรงเรียนสวนกุหลาบวิทยาลัย และแพร่ต่อไปยังโรงเรียนต่างๆ มีการจัดแข่งขันมวยนักเรียนซึ่งเป็นแบบมวยสากลสมัครเล่น
ต่อมา พระยาคฑาธรบดีสีหบาลเมือง เช่าพื้นที่ด้านศาลาแดงของสวนลุมพินีจัดให้มีการละเล่นต่างๆ เรียกว่าสวนสนุก มีการสั่งนักมวยสากลจากต่างชาติมาชกโชว์เรียกว่า "เต็ดโชว์" เมื่อเป็นที่นิยมจึงมีการคัดเลือกนักมวยสากลชาวไทยขึ้นชกกับนักมวยต่างชาติเหล่านั้นในแบบมวยสากลอาชีพ การชกระหว่างนักมวยสากลชาวไทยกับต่างชาติมีขึ้นครั้งแรกเมื่อ 7 ธันวาคม พ.ศ. 2472 ในวันนั้น สุวรรณ นิวาศวัต นักมวยไทยชื่อดังขึ้นชกเป็นคู่แรก แพ้น็อค เทอรี โอคัมโป (ฟิลิปปินส์) ยก 4 ส่วนคู่ที่ 2 โม่ สัมบุณณานนท์ ชนะน็อค ยีซิล โคโรนา (ฟิลิปปินส์) ยก 4
จากนั้นกีฬามวยสากลเริ่มเป็นที่นิยมมากขึ้น มีนักมวยสากลชาวไทยชกชนะสร้างชื่อเสียงอยู่เนืองๆ เช่น สมพงษ์ เวชสิทธิ์ เป็นแชมป์มวยสากลของสิงคโปร์ ผล พระประแดงเป็นรองแชมป์โลกคนแรก จำเริญ ทรงกิตรัตน์ เป็นแชมป์ OPBF คนแรกและขึ้นชิงแชมป์โลกเป็นคนแรกด้วยแต่ไม่สำเร็จ แชมป์โลกชาวไทยคนแรกคือ โผน กิ่งเพชร ซึ่งได้ครองแชมป์เมื่อ พ.ศ. 2503 
ปัจจุบัน (พ.ศ. 2550) ประเทศไทยมีแชมป์โลกทั้งสิ้น 37 คน ในจำนวนนี้มีนักมวยที่สร้างสถิติโลกและเอเชียมากมายเช่น
โผน กิ่งเพชร เป็นแชมป์โลกรุ่นฟลายเวท 3 สมัย คนแรก
แสนศักดิ์ เมืองสุรินทร์ เป็นคนแรกที่ชกมวย 3 ครั้งแล้วได้เป็นแชมป์โลก (ปัจจุบันยังไม่มีนักมวยคนไหนสามารถทำสถิตินี้ได้น้อยกว่า แสนศักดิ์ เมืองสุรินทร์​)​
เขาทราย แกแล็คซี่ ป้องกันแชมป์โลกได้มากที่สุดในทวีปเอเชีย และเป็นสถิติโลกในรุ่น 115 ปอนด์
เขาทราย แกแล็คซี่ และ เขาค้อ แกแล็คซี่ เป็นแชมป์โลกพี่-น้องคู่แฝด คู่แรกของโลก
ชนะ ป.เปาอินทร์ และ สงคราม ป.เปาอินทร์ เป็นแชมป์โลกพี่-น้องคู่แฝด คู่ที่สองของโลก ซึ่งในปัจจุบัน (พ.ศ. 2551) ยังมีเพียง 2 คู่ในโลกเท่านั้น
พงษ์ศักดิ์เล็ก ศิษย์คนองศักดิ์ ป้องกันแชมป์โลกได้มากที่สุดในรุ่น 112 ปอนด์ และป้องกันแชมป์โลกรุ่นนี้ด้วยการชนะน็อกเร็วที่สุด
ในเดือนเมษายน พ.ศ. 2560 พล.ต.อ.โกวิท ภักดีภูมิ ในฐานะประธานสภามวยแห่งเอเชีย (WBC Asia) จะทำการสอบสวนเรื่องที่มีนักมวยไทยหลายรายเดินทางไปชกที่ประเทศญี่ปุ่น แต่ทว่าไม่สามารถชกได้อย่างสมศักดิ์ศรี ทำให้ถูกแบนจากคณะกรรมการมวยแห่งญี่ปุ่น (JBC) ถือว่าสร้างความเสื่อมเสียให้กับวงการมวยสากลของประเทศไทยอย่างมาก
แหล่งค้นคว้าเพิ่มเติม

อภิเชษฐ กาญจนดิฐ. (2566). ลายพรางกลางสังเวียน: กระบวนการเป็นอารยะ การเป็นวิทยาศาสตร์ และการเป็นวิชาชีพของกีฬามวยสากลอาชีพในสังคมไทย. วารสารประวัติศาสตร์ ธรรมศาสตร์. 10(1): 1-24.
พระเจ้าสิมุกะ

| พระเจ้าสิมุกะ |
| --- | --- |
จารึกพระเจ้าสิมุกะ (ภาพถ่ายและการขูด) ที่ถ้ำนาเนกัตใน อักษรพราหมี ยุคแรก: 𑀭𑀸𑀬𑀸 𑀲𑀺𑀫𑀼𑀓 𑀲𑀸𑀢𑀯𑀸𑀳𑀦𑁄 𑀲𑀺𑀭𑀺𑀫𑀢𑁄 Rāyā Simuka - Sātavāhano sirimato “พระเจ้าสิมุกะสาตวาหนะ ผู้ทรงรุ่งโรจน์”
ปฐมกษัตริย์แห่ง ราชวงศ์สาตวาหนะ
ครองราชย์: ประมาณ 100 ปีก่อนคริสตกาล
ถัดไป: พระเจ้ากัณหา

พระราชบุตร: พระเจ้าสาตการณี
ราชวงศ์: สาตวาหนะ
ศาสนา: ศาสนาเชน
พระเจ้าสิมุกะ (อักษรโรมัน: Simuka อักษรพราหมี:𑀲𑀺𑀫𑀼𑀓, Si-mu-ka) เป็นกษัตริย์อินเดียโบราณ พระองค์แรกของราชวงศ์สาตวาหนะ ซึ่งปกครองภูมิภาคเดกคาน พระองค์ได้รับการกล่าวถึงในฐานะพระมหากษัตริย์องค์แรกในรายชื่อราชวงศ์ในจารึกศตวาหนะที่ นานาคัต ใน ปุราณะ ชื่อของกษัตริย์อันธาระ (สาตวาหนะ) พระองค์แรกมีการสะกดแตกต่างกันไป อาทิเช่น ศิวมุกกะ, ศิศุกะ, สินธุกะ, ชีสมกะ, ศิปรากะ, ศรีมุกะ เป็นต้น เชื่อกันว่าคำเหล่านี้น่าจะเป็นคำสะกดที่ผิดของคำว่า “สิมุกะ” ซึ่งเกิดจากการคัดลอกและคัดลอกซ้ำต้นฉบับ
โดยอาศัยหลักฐานที่มีอยู่ ไม่สามารถระบุวันเสวยราชย์ของพระเจ้าสิมุกะได้อย่างแน่นอน ตามหลักฐานที่ปรากฏ สรุปได้ว่าทฤษฎีหนึ่ง เขามีชีวิตอยู่ในศตวรรษที่ 3 ก่อนคริสตกาล แต่โดยทั่วไปเชื่อกันว่าเขามีชีวิตอยู่ในศตวรรษที่ 1 ก่อนคริสตกาล หลักฐานจารึกชี้ให้เห็นอย่างชัดเจนว่าสิมุกะมีอายุอยู่ในศตวรรษที่ 1 ก่อนคริสตกาล สิมุกะดูเหมือนจะถูกกล่าวถึงในฐานะบิดาของพระเจ้าสาตการณี ใน จารึกนาเนกัต ซึ่งลงวันที่ 70-60 ก่อนคริสตศักราช ซึ่งจากเหตุผลทางโบราณคดีถือว่าจารึกดังกล่าวอยู่หลังจารึก ถ้ำนาซิก ของ พระเจ้ากัณหา (สันนิษฐานว่าน่าจะเป็นพี่ชายของสิมุกะ) ใน ถ้ำ 19 มีอายุประมาณ 100-70 ปีก่อนคริสตศักราช
ตามรายชื่อกษัตริย์ในอนาคตในคัมภีร์ปุราณะ "137 ปีหลังจากการขึ้นครองราชย์ของจักรพรรดิจันทรคุปต์เมารยะ ราชวงศ์ศุงคะจะปกครองเป็นเวลา 112 ปี จากนั้นราชวงศ์กาณวะจะปกครองอีก 45 ปี ซึ่งกษัตริย์องค์สุดท้ายคือสุชาร์มันจะถูกสังหารโดยพระเจ้าสิมุกะ แห่งราชวงศ์อันธาระประเทศ หากการขึ้นครองราชย์ของจักรพรรดิจันทรคุปต์เมารยะเกิดขึ้นในปี 324 ก่อนคริสตศักราช แสดงว่าสิมุกาเริ่มปกครองในอีก 294 ปีต่อมา คือในปี 30 ก่อนคริสตศักราช
กรมสรรพากร

| --- | --- |
The Revenue Department
เครื่องหมายราชการ ตราพระอุเทนธิราชดีดพิณ
ตราสัญลักษณ์ชื่อของกรมสรรพากร
ภาพรวมกรม
ก่อตั้ง: 7 ตุลาคม พ.ศ. 2433; 134 ปีก่อน (2433-10-07)
กรมก่อนหน้า: กรมสรรพากรนอก กรมสรรพากรใน
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 90 ซอยพหลโยธิน 7 ถนนพหลโยธิน แขวงพญาไท เขตพญาไท กรุงเทพมหานคร 10400
งบประมาณต่อปี: 9,891,099,600 บาท (พ.ศ. 2568)
ฝ่ายบริหารกรม: ปิ่นสาย สุรัสวดี, อธิบดี สลักจิต พงษ์ศิริจันทร์, รองอธิบดี กฤดา กฤติยาโชติปกรณ์, รองอธิบดี ภาณุวัฒน์ เหลืองวิไล, รองอธิบดี สุรยุทธ กอบกิจพานิชผล, รองอธิบดี
ต้นสังกัดกรม: กระทรวงการคลัง
เว็บไซต์: เว็บไซต์ของกรมสรรพากร
เชิงอรรถ
กรมสรรพากรนอกและกรมสรรพากรในเข้าเป็นกรมเดียวกัน ให้เรียกว่า กรมสรรพากร ตั้งแต่วันที่ 2 กันยายน พ.ศ. 2458
กรมสรรพากร (อังกฤษ: The Revenue Department) เป็นส่วนราชการระดับกรม สังกัดกระทรวงการคลัง ที่ก่อตั้งในสมัยรัชกาลที่ 5 เมื่อวันที่ 7 ตุลาคม พ.ศ. 2433
กรมสรรพากร มีหน้าที่ในการจัดเก็บภาษีจากฐานรายได้และฐานการบริโภคภายในประเทศ ตามประมวลรัษฎากร และกฎหมายอื่นที่เกี่ยวข้องเพื่อเป็นรายได้ให้รัฐบาล เพื่อนำมาใช้พัฒนาประเทศได้แก่ ภาษีเงินได้บุคคลธรรมดา ภาษีเงินได้นิติบุคคล ภาษีเงินได้ปิโตรเลียม ภาษีมูลค่าเพิ่ม อากรแสตมป์ จากหน้าที่ดังกล่าวเมื่อมีเหตุจลาจล กรมสรรพากรจึงมักถูกวางเพลิงเสมอ อาทิเหตุการณ์ 14 ตุลา พฤษภาทมิฬ จนเป็นหน่วยงานของรัฐที่ถูกวางเพลิงมากที่สุดหน่วยงานหนึ่ง
นอกจากนั้นยังพิจารณาปรับปรุงตัวบทกฎหมาย และระบบการบริหารจัดเก็บภาษีเพื่อส่งเสริมการออม การลงทุนและการแข่งขันในการผลิตและการส่งออกกับนานาประเทศ ตลอดจนสร้างความเป็นธรรมในการกระจายรายได้ และเสริมสร้างความสมัครใจในการเสียภาษี และยังทำความตกลงระหว่างประเทศเพื่อขจัดการเก็บภาษีซ้ำซ้อนระหว่างกัน เพื่อสนับสนุนการค้าและการลงทุนระหว่างประเทศ โดยในปัจจุบันกรมสรรพากรแบ่งการบริหารเป็น 15 กอง และ 1 สำนักเลขานุการกรม
เขตพื้นที่สรรพากร

กรมสรรพากร ได้แบ่งพื้นที่การบริการออกเป็นภูมิภาคต่างๆ รวม 12 ภาค เรียกว่า "เขตพื้นที่สรรพากร" ทั่วประเทศ
ดูเพิ่ม

เขตพื้นที่สรรพากร
แหล่งข้อมูลอื่น

เว็บไซต์กรมสรรพากร
| ด ค กหน่วยงานในสังกัดและหน่วยงานภายใต้การกำกับดูแลของกระทรวงการคลัง |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมสรรพากร  กรมธนารักษ์  กรมศุลกากร  กรมสรรพสามิต  กรมบัญชีกลาง  สำนักงานเศรษฐกิจการคลัง  สำนักงานคณะกรรมการนโยบายรัฐวิสาหกิจ  สำนักงานบริหารหนี้สาธารณะ  |  |
| รัฐวิสาหกิจ |  สำนักงานสลากกินแบ่งรัฐบาล  การยาสูบแห่งประเทศไทย  ธนาคารออมสิน  ธนาคารอาคารสงเคราะห์  ธนาคารเพื่อการเกษตรและสหกรณ์การเกษตร  ธนาคารเพื่อการส่งออกและนำเข้าแห่งประเทศไทย  ธนาคารพัฒนาวิสาหกิจขนาดกลางและขนาดย่อมแห่งประเทศไทย  ธนาคารอิสลามแห่งประเทศไทย  บรรษัทประกันสินเชื่ออุตสาหกรรมขนาดย่อม  โรงงานไพ่ กรมสรรพสามิต  องค์การสุรา กรมสรรพสามิต  บริษัท สหโรงแรมไทยและการท่องเที่ยว จำกัด  บริษัท ธนารักษ์พัฒนาสินทรัพย์ จำกัด  |  |
| องค์การมหาชน |  สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน)  |  |
| หน่วยงานอิสระ |  กองทุนบำเหน็จบำนาญข้าราชการ  กองทุนเงินให้กู้ยืมเพื่อการศึกษา  บรรษัทบริหารสินทรัพย์ไทย  บริษัท บริหารสินทรัพย์ กรุงเทพพาณิชย์ จำกัด (มหาชน)  บริษัท ทิพยประกันภัย จำกัด (มหาชน)  ธนาคารกรุงไทย จำกัด (มหาชน)  |  |
 หมวดหมู่
| ด ค กรายพระนามและรายนามอธิบดีกรมสรรพากร |
| --- | --- | --- |
| อธิบดี |   พระยาอินทรมนตรีศรีจันทรกุมาร (เอฟ.เอช.ไยล์) · พระวรวงศ์เธอ พระองค์เจ้าวิวัฒนไชย · หม่อมเจ้าวิมวาทิตย์ รพีพัฒน์ · หลวงอาจพิศาลกิจ (อาจ พิศลยบุตร) · หิรัญ สูตะบุตร · เยื่อ สุสายัณห์ · พิพัฒน์ โปษยานนท์ · ชาญชัย ลี้ถาวร · นุกูล ประจวบเหมาะ · พนัส สิมะเสถียร · วิทย์ ตันตยกุล · วิโรจน์ เลาหะพันธุ์ · บัณฑิต บุณยะปานะ · โกวิทย์ โปษยานนท์ · หม่อมราชวงศ์จัตุมงคล โสณกุล · สุชาติ เชาว์วิศิษฐ(1) · สมใจนึก เองตระกูล · สุชาติ เชาว์วิศิษฐ(2) · ศุภรัตน์ ควัฒน์กุล · ศิโรตม์ สวัสดิ์พาณิชย์ · ศานิต ร่างน้อย · วินัย วิทวัสการเวช · สาธิต รังคสิริ · สุทธิชัย สังขมณี · ประสงค์ พูนธเนศ · เอกนิติ นิติทัณฑ์ประภาศ · ลวรณ แสงสนิท· กุลยา ตันติเตมิท  |  |
การถ่ายเทความร้อน

การถ่ายเทความร้อนจะมี 3 รูปแบบดังที่เห็นในรูปซึ่งทั้ง 3 แบบจะมีความสัมพันธ์กัน
การถ่ายเทความร้อน (อังกฤษ: heat transfer) คือการถ่ายเทของพลังงานความร้อน
ประโยชน์

การถ่ายเทความร้อน มีความสำคัญในชีวิตประจำวันและอุตสาหกรรมแปรรูปอาหาร ไม่ว่าจะเป็น การใช้ความร้อนในการหุงต้มอาหาร กระบวนการแปรรูปที่เกี่ยวข้องกับความร้อนและความเย็นในโรงงานแปรรูปอาหาร เช่น กระบวนการแช่เย็น การแช่แข็ง การฆ่าเชื้อโดยใช้ความร้อนการอบแห้ง และการระเหย กระบวนการเหล่านี้เกี่ยวข้องกับการถ่ายโอนความร้อนระหว่างผลิตภัณฑ์และตัวกลางให้ความร้อน หรือความเย็นการถ่ายโอนความร้อนเป็นปรากฏการณ์ธรรมชาติที่เกิดขึ้นเมื่ออุณหภูมิระหว่างตำแหน่งสองตำแหน่งในมีค่าแตกต่างกันโดยความร้อนจะถ่ายเทจากที่ที่มีอุณหภูมิสูงไปที่มีอุณหภูมิต่ำเสมอ ในตัวกลางหรือระหว่างตัวกลางการถ่ายโอนความร้อน
ชนิด

การถ่ายเทความร้อน สามารถจำแนก ได้ออกเป็น 3 แบบ ดังนี้
ชนิด > การนำความร้อน

การนำความร้อน (อังกฤษ: heat conduction) คือ ปรากฏการณ์ที่พลังงานความร้อนถ่ายเทภายในวัตถุหนึ่ง ๆ หรือระหว่างวัตถุสองชิ้นที่สัมผัสกัน โดยมีทิศทางของการเคลื่อนที่ของพลังงานความร้อนจากบริเวณที่มีอุณหภูมิสูงไปยังบริเวณที่มีอุณหภูมิต่ำกว่า โดยที่ตัวกลางไม่มีการเคลื่อนที่
การนำความร้อนเป็นกระบวนการที่เกิดขึ้นบนชั้นอะตอมของอนุภาค เป็นหนึ่งในกระบวนการถ่ายเทความร้อน ในโลหะ การนำความร้อนเป็นผลมาจากการเคลื่อนที่ของอิเล็กตรอนอิสระ (คล้ายการนำไฟฟ้า) ในของเหลวและของแข็งที่มีสภาพการนำความร้อนต่ำเป็นผลมาจากการสั่นของโมเลกุลข้างเคียง ในก๊าซ การนำความร้อนเกิดขึ้นผ่านการสั่นสะเทือนระหว่างโมเลกุลหรือกล่าวคือการนำความร้อนเป็นลักษณะการถ่ายเทความร้อนผ่าน โดยตรงจากวัตถุหนึ่งไปยังอีกวัตถุหนึ่งโดยการสัมผัสกัน เช่น การเอามือไปจับกาน้ำร้อน จะทำให้ความร้อนจากกาน้ำถ่ายเทไปยังมือ จึงทำให้รู้สึกร้อน เป็นต้น วัสดุใดจะนำความร้อนดีหรือไม่ดี ขึ้นอยู่กับสัมประสิทธิ์การนำความร้อน (k)
ชนิด > การพาความร้อน

การพาความร้อน (อังกฤษ: heat convection) เป็นการถ่ายเทความร้อนที่เกิดขึ้นได้ ในสสารสองสถานะคือ ของเหลวและก๊าซ เนื่องจากเป็นสิ่งที่สามารถเคลื่อนที่ได้โดยจะมีทิศทางลอยขึ้นเท่านั้น เนื่องจาก เมื่อสสารได้รับความร้อนจะมีการขยายตัว ทำให้ความหนาแน่นต่ำลง และสสารที่มีอุณหภูมิ ต่ำกว่า (ความหนาแน่นสูงกว่า) ก็จะลงมาแทนที่ ปรากฏการณนี้มีตัวอย่างคือ การเกิดลมบก ลมทะเล เป็นต้น การนำความร้อน เป็นการถ่ายเทความร้อนโดยการเคลื่อนที่ของโมเลกุลผ่านของแข็งหรือผ่านของไหลที่อยู่กับที่ อันเป็นผลมาจากอุณหภูมิที่แตกต่างกัน การนำความร้อนต่อหน่วยพื้นที่ ต่อหน่วยเวลา
ชนิด > การพาความร้อน > ประเภทของการพาความร้อน > การพาความร้อนแบบธรรมชาติหรือแบบอิสระ (Natural or Free Convection)

การเคลื่อนที่ของความร้อนระหว่างผิวของของแข็งและของไหล โดยไม่มีกลไกใด ๆ ทำให้ของไหลเคลื่อนที่แต่เกิดจากแรงลอยตัวของของไหลเอง
แรงลอยตัวเกิดจากผลการเปลี่ยนแปลงความหนาแน่น ที่มีอุณหภูมิของของไหล แตกต่างกัน ใน 2 บริเวณ
ชนิด > การพาความร้อน > ประเภทของการพาความร้อน > การพาความร้อนแบบบังคับ (Forced Convection)

การเคลื่อนที่ของความร้อนระหว่างผิวของของแข็งและของไหล โดยของไหลถูกบังคับให้เคลื่อนที่ไปสัมผัสกับผิวของของแข็งโดยกลไกภายนอก เช่น พัดลม เครื่องสูบ
ชนิด > การแผ่รังสีความร้อน (Radiation)

การแผ่รังสีความร้อน (Radiation) เป็นการถ่ายเทความร้อนออกรอบตัวทุกทิศทุกทาง โดยมิต้องอาศัยตัวกลางในการส่งถ่ายพลังงาน ดังเช่น การนำความร้อน และการพาความร้อน การแผ่รังสีสามารถถ่ายเทความร้อนผ่านอวกาศได้ วัตถุทุกชนิดที่มีอุณหภูมิสูงกว่า -273 C หรือ 0 K (เคลวิน) ย่อมมีการแผ่รังสี วัตถุที่มีอุณหภูมิสูงแผ่รังสีคลื่นสั้น วัตถุที่มีอุณหภูมิต่ำแผ่รังสีคลื่นยาว เช่น การตากปลาแห้ง ตากเสื่อผ้ากลางแจ้ง
ทั้งนี้ การแผ่รังสี คือ การถ่ายโอนความร้อนโดยไม่ต้องผ่านตัวกลางใด ๆ เช่น ความร้อนที่เกิดจากดวงอาทิตย์ถือเป็นความร้อนที่เกิดจากการถ่ายโอนความร้อนโดยการแผ่รังสี โดยที่วัตถุแต่ละชนิดสามารถดูดกลืนความร้อนจากการแผ่รังสีได้ไม่เท่ากัน ทั้งนี้ขึ้นอยู่กับ
สีของวัตถุ วัตถุสีดำหรือสีเข้มดูดกลืนความร้อนได้ดีกว่าวัตถุสีขาวหรือสีอ่อน
ผิววัตถุ วัตถุผิวขรุขระดูดกลืนความร้อนได้ดีกว่าวัตถุผิวเรียบและขัดมัน
ชนิด > การแผ่รังสีความร้อน (Radiation) > คุณสมบัติของการแผ่รังสี

เมื่อการแผ่พลังงานไปกระทบกับพื้นผิวของวัตถุ ส่วนหนึ่งเกิดการสะท้อน ส่วนหนึ่งถูกดูดกลืนไว้ และอีกส่วนหนึ่งถูกส่งผ่านวัตถุ
ชนิด > การแผ่รังสีความร้อน (Radiation) > กลไกทางกายภาพ

ประเภทของการแผ่รังสีของคลื่นสนามแม่เหล็กไฟฟ้ามีอยู่หลายประเภท แต่ในที่นี้จะพูดถึงการแผ่รังสีความร้อนเท่านั้น ซึ่งจะกล่าวได้ว่าผลที่เกิดจากแพร่ด้วยค่าความเร็วของแสง 299,792,458 เมตรต่อวินาที ความเร็วนี้เท่ากับผลที่ได้จากความยาวคลื่นและความถี่ของการแผ่รังสี
C=f\lambda
เมื่อ C คือ ความเร็วแสง ซึ่งอยู่ที่ 299,792,458 เมตรต่อวินาที,  \lambda  และ  f คือ ความยาวคลื่นและความถี่คลื่นตามลำดับ
การถ่ายเทความร้อนในร่างกายมนุษย์

หลักการของการถ่ายเทความร้อนในระบบวิศวกรรมสามารถนำไปใช้กับร่างกายมนุษย์เพื่อที่จะกำหนดวิธีการที่ร่างกายถ่ายโอนความร้อน ความร้อนที่เกิดขึ้นในร่างกายโดยการเผาผลาญอย่างต่อเนื่องของสารอาหารที่ให้พลังงานสำหรับระบบของร่างกาย ร่างกายมนุษย์จะต้องรักษาอุณหภูมิภายในที่สอดคล้องกันในการที่จะรักษาการทำงานของร่างกายให้มีสุขภาพดี ดังนั้นความร้อนส่วนเกินจะต้องกระจายออกจากร่างกายเพื่อให้อุณหภูมิภายในร่างกายมีความสมดุล เมื่อมีการออกกำลังกายจะทำให้อัตราการเผาผลาญและอัตราการผลิดความร้อนในร่างกายก็จะเพิ่มขึ้น ร่างกายก็จะมีการถ่ายเทความร้อน ออกจากร่างกายเพื่อปรับสมดุลจึงทำให้ร่างกายมีสุขภาพดี
รูปนี้แสดงให้เห็นถึงการคำนวณการพาความร้อนที่ปกคลุมบนโลก สีใกล้เคียงกับสีแดงเป็นพื้นที่บริเวณร้อนและสีที่ใกล้เคียงกับสีฟ้าเป็นพื้นที่บริเวณที่เย็น
ปักหมุดรักฉุกเฉิน

| ปักหมุดรักฉุกเฉิน |
| --- | --- |
ใบปิดละครโทรทัศน์

ฮันกึล: 사랑의 불시착
ฮันจา: 사랑의 不時着
ความหมายตามตัวอักษร: Love's Emergency Landing
อาร์อาร์: Sarang-ui Bulsichak 
เอ็มอาร์: Sarang-ŭi Pulshich'ak 
 
ประเภท: รักตลก
สร้างโดย: สตูดิโอดรากอน
เขียนโดย: พัค จี-อึน
กำกับโดย: อี ช็อง-ฮโย
แสดงนำ:   ฮย็อน บิน  ซน เย-จิน  ซอ จี-ฮเย  คิม จ็อง-ฮย็อน 
ดนตรีแก่นเรื่องเปิด: "Sigriswil (Opening Title ver.)" โดย คิม คย็อง-ฮี
ผู้ประพันธ์เพลง:   นัม ฮเย-ซึง  พัค ซัง-ฮี 
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้อำนวยการผลิต:   อึม ฮย็อน-กิ  ชัง ย็อง-อู  อี จี-ฮุน  คัง จิน-อิ 
ผู้อำนวยการสร้าง:   คิม ซ็อน-ช็อง  พัค จี-ย็อง  อี เซ-ฮี 
สถานที่ถ่ายทำ:   เกาหลีใต้  สวิตเซอร์แลนด์  มองโกเลีย 
ความยาวตอน: 70–110 นาที
บริษัทผู้ผลิต:   สตูดิโอดรากอน  คัฟเจอร์ดีพอต 
งบประมาณ: 20 ล้านเหรียญสหรัฐ
ออกอากาศ
เครือข่าย: ทีวีเอ็น
ออกอากาศ: 14 ธันวาคม ค.ศ. 2019 (2019-12-14) – 16 กุมภาพันธ์ ค.ศ. 2020 (2020-02-16)
ปักหมุดรักฉุกเฉิน (เกาหลี: 사랑의 불시착; อังกฤษ: Crash Landing on You) เป็นละครโทรทัศน์เกาหลีใต้ ค.ศ. 2019–2020 ประพันธ์โดยพัค จี-อึน กำกับโดยอี ช็อง-ฮโย และนำแสดงโดยฮย็อน บิน, ซน เย-จิน, ซอ จี-ฮเย และคิม จ็อง-ฮย็อน เป็นเรื่องราวเกี่ยวกับนักธุรกิจหญิงชาวเกาหลีใต้ที่ประสบความสำเร็จ และเป็นทายาทมหาเศรษฐี ซึ่งขณะที่เธอเล่นร่มร่อนใกล้กรุงโซล ประเทศเกาหลีใต้ ได้ถูกพายุพัดตกลงในเขตปลอดทหารเกาหลี (DMZ) และได้พบเจ้าหน้าที่ทหารเกาหลีเหนือ ซึ่งเป็นบุตรชายผู้อำนวยการ GPB ในกองทัพประชาชนเกาหลี ที่พยายามช่วยซ่อนตัวเธอไว้ เมื่อเวลาผ่านไป พวกเขาตกหลุมรักกัน แม้ว่าจะมีการแบ่งแยกและขัดแย้งระหว่างประเทศของตนก็ตาม
ละครเรื่องนี้ออกอากาศทางช่องทีวีเอ็นในเกาหลีใต้ และบนเน็ตฟลิกซ์ทั่วโลก ตั้งแต่วันที่ 14 ธันวาคม ค.ศ. 2019 ถึง 16 กุมภาพันธ์ ค.ศ. 2020 เป็นละครที่มีเรตติงสูงสุดของทีวีเอ็นและเป็นละครโทรทัศน์ของเกาหลีใต้ที่มีเรตติงสูงสุดเป็นอันดับสี่ในประวัติศาสตร์เคเบิลทีวี
เรื่องย่อ

ยุน เซ-รี (ซน เย-จิน) นักธุรกิจหญิงชาวเกาหลีใต้ที่ประสบความสำเร็จ และทายาททายาทของมหาเศรษฐี วันหนึ่งขณะที่กำลังเล่นร่มร่อนในกรุงโซล ได้เกิดพายุทอร์นาโดและพัดเธอออกนอกเส้นทาง เป็นผลให้ต้องลงจอดฉุกเฉินแล้วมาตกลงในเขตพื้นที่ในเขตปลอดทหารเกาหลี ประเทศเกาหลีเหนือ จนได้มาพบกับรี ช็อง-ฮย็อก (ฮย็อน บิน) เป็นสมาชิกของชนชั้นสูงของเกาหลีเหนือและเป็นกัปตันในกองทัพประชาชนเกาหลี ขณะที่เขากำลังลาดตระเวนได้พบกับยุน เซ-รี และพยายามช่วยซ่อนตัวเธอไว้ โดยเฉพาะกับโช ช็อล-กัง (โอ มัน-ซ็อก) ที่พยายามจะเปิดโปงเขา เมื่อพวกเขาได้ใช้เวลาด้วยกัน จึงเกิดตกหลุมรักกัน
นักแสดง > นักแสดงนำ

ฮย็อน บิน รับบทเป็น รี ช็อง-ฮย็อก
อี ชุน-มู รับบทเป็น รี ช็อง-ฮย็อก ในวัยเด็ก
คิม ซึง-ชาน รับบทเป็น รี ช็อง-ฮย็อก ในวัยรุ่น
ซน เย-จิน รับบทเป็น ยุน เซ-รี
คิม แท-ย็อน รับบทเป็น ยุน เซ-รี ในวัยเด็ก
ซอ จี-ฮเย รับบทเป็น ซอ ดัน
พัค ซอ-ย็อน รับบทเป็น ซอ ดัน ในวัยเด็ก
คิม จ็อง-ฮย็อน รับบทเป็น กู ซึง-จุน / อัลเบอร์โต กู
นักแสดง > นักแสดงสมทบ > ทหารเกาหลีเหนือในกองร้อยที่ห้า

ยาง คย็อง-ว็อน รับบทเป็น พโย ชี-ซู
ยู ซู-บิน รับบทเป็น คิม จู-ม็อก
ทัง จุน-ซัง รับบทเป็น กึม อึน-ดง
อี ชิน-ย็อง รับบทเป็น พัค กวัง-บ็อม
นักแสดง > นักแสดงสมทบ > ผู้คนรอบตัวเซ-รี

นัม คย็อง-อึบ รับบทเป็น ยุน ช็อง-พย็อง
บัง อึน-จิน รับบทเป็น ฮัน ช็อง-ย็อน
ชเว แด-ฮุน รับบทเป็น ยุน เซ-จุน
ฮวัง อู-ซึล-เฮ รับบทเป็น โด ฮเย-จี
พัค ฮย็อง-ซู รับบทเป็น ยุน เซ-ฮย็อง
ยุน จี-มิน รับบทเป็น โก ซัง-อา
โก กยู-พิล รับบทเป็น ฮง ชัง-ซิก
อิม ช็อล-ซู รับบทเป็น พัค ซู-จัง
นักแสดง > นักแสดงสมทบ > ผู้คนรอบตัวช็อง-ฮย็อก

จุน กุก-ฮวาน รับบทเป็น รี ชุง-รย็อล
ช็อง เอ-รี รับบทเป็น คิม ยุน-ฮุย
ฮา ซ็อก-จิน รับบทเป็น รี มู-ฮย็อก
นักแสดง > นักแสดงสมทบ > ผู้คนรอบตัวดัน

ชัง ฮเย-จิน รับบทเป็น โก เมียง-อึน
พัค มย็อง-ฮุน รับบทเป็น โก เมียง-ซ็อก
นักแสดง > นักแสดงสมทบ > ผู้คนในหมู่บ้านเกาหลีเหนือ

คิม ซุน-ย็อง รับบทเป็น นา ว็อล-ซ็อก
คิม ช็อง-นัน รับบทเป็น มา ย็อง-แอ-
ชัง โซ-ย็อน รับบทเป็น ฮย็อน มย็อง-ซัน
ชา ชุง-ฮวา รับบทเป็น ยัง อ๊ก-กึม
โอ ฮัน-คย็อล รับบทเป็น ช็อง อู-พิล
กู จุน-อู รับบทเป็น คิม นัม-ซิก
ลิม ซุง-มิ รับบทเป็น กึม-ซุน
นักแสดง > นักแสดงสมทบ > ผู้คนในกองทัพเกาหลีเหนือ

โอ มัน-ซ็อก รับบทเป็น โช ช็อล-กัง
คิม ย็อง-มิน รับบทเป็น ชัง มัน-บก
คิม ย็อง-พิล รับบทเป็น คิม รย็อง-แฮ
ฮง อู-จิน รับบทเป็น ช็อน ซู-บก
นักแสดง > นักแสดงสมทบ > อื่น ๆ

ยุน ซัง-ฮุน รับบทเป็น ผู้จัดการโอ
ยู ช็อง-โฮ รับบทเป็น หัวหน้าคิม
คริสเตียน ลากาฮิต รับบทเป็น ชาวบ้านเกาหลีเหนือ
นักแสดง > นักแสดงรับเชิญ

ช็อง คย็อง-โฮ รับบทเป็น ชา ซัง-อู (Ep. 1, 5 & 7)
พัค ซ็อง-อุง รับบทเป็น คนขับแท็กซี่ชาวเกาหลีเหนือ (Ep. 4)
คิม อา-รา รับบทเป็น ชาวบ้าน
ยุน ซ็อล-มี รับบทเป็น พนักงานขายรถไฟ
นา ย็อง-ฮี รับบทเป็น เจ้าของบูติกชุดแต่งงานชาวเกาหลีเหนือ (Ep. 7)
คิม ซู-ฮย็อน รับบทเป็น ว็อน รยู-ฮวาน / บัง ดง-กู (Ep. 10)
คิม ซ็อก รับบทเป็น หมอดูชาวเกาหลีเหนือ (Ep. 11 & 16)
ชเว จี-อู รับบทเป็น ตัวเธอเอง (Ep. 13)
เพลงประกอบละคร > การแสดงชาร์ต

| เพลง | ปี | ตำแหน่ง สูงสุด> KORGaon | ตำแหน่ง สูงสุด> KOR Hot | หมายเหตุ | อ้างอิง |
| --- | --- | --- | --- | --- | --- |
| "But It's Destiny" (10cm) | 2019 | 108 | 72 | Part 1 |  |
| "Flower" (Yoon Mi-rae) | 2019 | 22 | 20 | Part 2 |  |
| "Sunset" (Davichi) | 2019 | 47 | 32 | Part 3 |  |
| "Here I Am Again" (Baek Ye-rin) | 2020 | 4 | 6 | Part 4 |  |
| "Someday" (Kim Jae-hwan) | 2020 | 18 | 17 | Part 5 |  |
| "Photo of My Mind" (Song Ga-in) | 2020 | 35 | 31 | Part 6 |  |
| "The Hill of Yearning" (April 2) | 2020 | 187 | — | Part 7 |  |
| "All of My Days" (Sejeong (Gugudan)) | 2020 | 50 | 31 | Part 8 |  |
| "Let Us Go" (Crush) | 2020 | 3 | 7 | Part 10 |  |
| "Give You My Heart" (IU) | 2020 | 1 | 3 | Part 11 |  |
การรับชม

| ฤดูกาล | ฤดูกาล | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 9 | ตอนที่> 10 | ตอนที่> 11 | ตอนที่> 12 | ตอนที่> 13 | ตอนที่> 14 | ตอนที่> 15 | ตอนที่> 16 | เฉลี่ย |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 1.508 | 1.773 | 1.894 | 2.225 | 2.210 | 2.414 | 2.510 | 3.043 | 2.941 | 3.927 | 3.726 | 4.782 | 3.998 | 5.119 | 4.898 | 6.337 | 3.331 |
วัดผลผู้ชมทั่วประเทศโดยนีลเซ็นโคเรีย
| 0 | 1 | 2 | 3 |
| --- | --- | --- | --- |

| Ep. | วันที่ออกอากาศต้นฉบับ | ส่วนแบ่งผู้ชมโดยเฉลี่ย (นีลเซ็นโคเรีย) | ส่วนแบ่งผู้ชมโดยเฉลี่ย (นีลเซ็นโคเรีย) |
| Ep. | วันที่ออกอากาศต้นฉบับ | ทั่วประเทศ | โซล |
| 1 | 14 ธันวาคม 2019 | 6.074% (1st) | 6.558% (1st) |
| 2 | 15 ธันวาคม 2019 | 6.845% (1st) | 7.841% (1st) |
| 3 | 21 ธันวาคม 2019 | 7.414% (1st) | 7.689% (1st) |
| 4 | 22 ธันวาคม 2019 | 8.499% (1st) | 9.409% (1st) |
| 5 | 28 ธันวาคม 2019 | 8.730% (1st) | 9.794% (1st) |
| 6 | 29 ธันวาคม 2019 | 9.223% (1st) | 9.535% (1st) |
| 7 | 11 มกราคม 2020 | 9.394% (1st) | 9.738% (1st) |
| 8 | 12 มกราคม 2020 | 11.349% (1st) | 12.031% (1st) |
| 9 | 18 มกราคม 2020 | 11.516% (1st) | 12.355% (1st) |
| 10 | 19 มกราคม 2020 | 14.633% (1st) | 15.903% (1st) |
| 11 | 1 กุมภาพันธ์ 2020 | 14.238% (1st) | 14.648% (1st) |
| 12 | 2 กุมภาพันธ์ 2020 | 15.933% (1st) | 16.413% (1st) |
| 13 | 8 กุมภาพันธ์ 2020 | 14.097% (1st) | 14.620% (1st) |
| 14 | 9 กุมภาพันธ์ 2020 | 17.705% (1st) | 18.612% (1st) |
| 15 | 15 กุมภาพันธ์ 2020 | 17.066% (1st) | 17.406% (1st) |
| 16 | 16 กุมภาพันธ์ 2020 | 21.683% (1st) | 23.249% (1st) |
| เฉลี่ย | เฉลี่ย | 12.150% | 12.863% |
| ตอนพิเศษ | 4 มกราคม 2020 | 4.810% (1st) | 4.253% (1st) |
| ตอนพิเศษ | 5 มกราคม 2020 | 3.975% (1st) | 3.252% (1st) |
| ตอนพิเศษ | 25 มกราคม 2020 | 4.180% (1st) | 4.283% (1st) |
 ในตารางด้านบนตัวเลขสีน้ำเงิน แสดงถึงคะแนนที่ต่ำที่สุด และตัวเลขสีแดง แสดงถึงคะแนนสูงสุด  ละครเรื่องนี้ออกอากาศทางช่องเคเบิล/เพย์ทีวี ซึ่งปกติจะมีผู้ชมน้อยกว่าเมื่อเปรียบเทียบกับรายการทีวี/สถานีแพร่ภาพสาธารณะฟรี (เคบีเอส, เอสบีเอส, เอ็มบีซี และอีบีเอส)
แหล่งข้อมูลอื่น

เว็บไซต์ทางการ (ในภาษาเกาหลี)
ปักหมุดรักฉุกเฉิน ที่เน็ตฟลิกซ์
ปักหมุดรักฉุกเฉิน ที่อินเทอร์เน็ตมูวีเดตาเบส
ปักหมุดรักฉุกเฉิน ที่ฮันซีเนมา
ทีมนักแสดงจากปักหมุดรักฉุกเฉิน ถ่ายภาพในงานแถลงข่าวเดือนธันวาคม ค.ศ. 2019
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1, 2 และ 3) และ 2 คน (สำหรับเขตเลือกตั้งที่ 4)
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง